RESOLUCIÓN do 7 de marzo de 2013, do Instituto Galego da Vivenda e Solo, pola que se lle dá publicidade aos beneficiarios das axudas concedidas ao abeiro de varias ordes de convocatoria de axudas convocadas polo IGVS no ano 2012.
Instituto Galego da Vivenda e Solo — III. Outras disposicións — 01/04/2013

De conformidade co disposto no artigo 13.4 da Lei 4/2006, do 30 de xuño, de transparencia e de boas prácticas na Administración pública galega así como co artigo 18 da Lei 38/2003, do 17 de novembro, xeral de subvencións e o artigo 13 da Orde do 26 de marzo de 2012 pola que se convoca a concesión de subvencións complementarias da Comunidade Autónoma de Galicia para os promotores de aloxamentos protexidos acollidos ao Plan de Vivenda e Rehabilitación 2009-2012; o artigo 13 da Orde do 9 de abril de 2012 pola que se convoca a concesión de subvencións estatais para os promotores de vivendas protexidas destinadas a arrendamento e para os promotores de aloxamentos protexidos acollidos ao Plan de Vivenda e Rehabilitación 2009-2012; o artigo 14 da Orde do 16 de abril de 2012 pola que se convoca a concesión de subvencións para as persoas adquirentes, adxudicatarias ou promotoras individuais para uso propio de vivenda, que conten co financiamento cualificado do Plan de Vivenda e Rehabilitación 2009-2012; e o artigo 13 da Orde do 6 de xuño de 2012 pola que se convoca a concesión de subvencións estatais para a axuda á eficiencia enerxética na promoción de vivendas protexidas; o artigo 15 da Orde do 26 de xullo de 2011 pola que se convoca á participación con actuacións de rehabilitación de edificios e vivendas no ámbito dos Camiños de Santiago 1ª Fase. Programa áreas de rehabilitación integral do Plan de Vivenda e Rehabilitación 2009-2012; o artigo 13 da Orde do 12 de abril de 2012 pola que se convoca a concesión de subvencións para actuacións de rehabilitación, para familias e comunidades de propietarios, ao abeiro do Programa Renove do Plan de Vivenda e Rehabilitación 2009-2012, procédese mediante esta resolución á publicación do extracto das axudas outorgadas polo Instituto Galego da Vivenda e Solo ao abeiro das citadas ordes e resolucións de convocatoria.
Polo exposto
Publicar as axudas concedidas con cargo aos orzamentos xerais da Comunidade Autónoma de Galicia para o ano 2012, facendo constar o seguinte:
I. Norma reguladora da convocatoria: Orde do 26 de marzo de 2012 pola que se convoca a concesión de subvencións complementarias da Comunidade Autónoma de Galicia para os promotores de aloxamentos protexidos acollidos ao Plan de Vivenda e Rehabilitación 2009-2012.
a) Aplicación orzamentaria: 07.83.451B.781.1.
b) Crédito orzamentario: 146.654 euros.
c) Destinatarios: aquelas persoas físicas ou xurídicas promotoras de aloxamentos protexidos que reúnan os requisitos establecidos nos artigos 35 e seguintes do Real decreto 2066/2008, do 12 de decembro, polo que se regula o Plan Estatal de Vivenda e Rehabilitación 2009-2012 e no Decreto 402/2009, do 22 de outubro, e en todo caso, a promoción terá que contar con cualificación definitiva emitida con anterioridade ao 15 de xaneiro de 2012.
d) Finalidade: completar as axudas estatais destinadas a promotores de aloxamentos protexidos.
e) Beneficiario e importe:
II. Norma reguladora da convocatoria: Orde do 9 de abril de 2012 pola que se convoca a concesión de subvencións estatais para os promotores de vivendas protexidas destinadas a arrendamento e para os promotores de aloxamentos protexidos acollidos ao Plan de Vivenda e Rehabilitación 2009-2012.
a) Aplicación orzamentaria: 07.83.451B.770.0.
b) Crédito orzamentario: 2.007.772 euros.
c) Destinatarios: aquelas persoas físicas ou xurídicas promotoras de vivendas protexidas destinadas a arrendamento e de aloxamentos protexidos que reúnan os requisitos establecidos nos artigos 27, no suposto de arrendamento a 25 anos, 28, no suposto de arrendamento a 10 anos, e 35, 36 e 37 para aloxamentos protexidos, ou os requisitos da disposición transitoria primeira, punto 2.a), do Real decreto 2066/2008, do 12 de decembro, polo que se regula o Plan Estatal de Vivenda e Rehabilitación 2009-2012 e nos capítulos I e II do título II do Decreto 402/2009, do 22 de outubro.
d) Finalidade: fomentar a promoción de vivendas destinadas a arrendamento e a promoción de aloxamentos protexidos.
e) Beneficiarios e importes:
III. Norma reguladora da convocatoria: Orde do 16 de abril de 2012 pola que se convoca a concesión de subvencións para as persoas adquirentes, adxudicatarias ou promotoras individuais para uso propio de vivenda, que conten co financiamento cualificado do Plan de Vivenda e Rehabilitación 2009-2012.
a) Aplicación orzamentaria: 07.83.451B.780.1.
b) Crédito orzamentario: 2.484.000 euros.
c) Destinatarios: aquelas persoas adquirentes, adxudicatarias ou promotoras individuais para uso propio de vivendas de protección autonómica de réxime especial ou xeral, ou adquirentes de vivendas usadas ou vivendas de prezo limitado acollidas ao sistema de financiamento para o primeiro acceso á vivenda en propiedade do Plan de Vivenda e Rehabilitación 2009-2012.
d) Finalidade: completar as axudas estatais destinadas a colectivos preferentes que adquiran ou promovan unha vivenda para uso propio.
e) Beneficiarios e importes:
IV. Norma reguladora da convocatoria: Orde do 6 de xuño de 2012 pola que se convoca a concesión de subvencións estatais para axuda á eficiencia enerxética na promoción de vivendas protexidas.
a) Aplicación orzamentaria: 07.83.451B.770.0.
b) Crédito orzamentario: 2.449.417,88 euros.
c) Destinatarios: aquelas persoas físicas ou xurídicas promotoras de vivendas de nova construción, mesmo en áreas de rehabilitación integral e áreas de renovación urbana, que, na data de publicación desta orde, conten coa cualificación definitiva de vivendas protexidas ao abeiro do Plan de Vivenda e Rehabilitación 2009-2012, cuxos proxectos obteñan unha cualificación enerxética da clase A, B ou C, segundo o establecido no Real decreto 47/2007, do 19 de xaneiro, polo que se aproba o procedemento básico para a certificación de eficiencia enerxética de edificios de nova construción.
d) Finalidade: favorecer a eficiencia enerxética das vivendas protexidas de nova construción.
e) Beneficiarios e importes:
V. Norma reguladora da convocatoria: Orde do 12 de abril de 2012 pola que se convoca a concesión de subvencións para actuacións de rehabilitación, para familias e comunidades de propietarios, ao abeiro do Programa Renove do Plan de Vivenda e Rehabilitación 2009-2012.
a) Aplicación orzamentaria: 07.83.451A.780.1.
b) Crédito orzamentario: 1.350.000,00 euros.
c) Destinatarios: aquelas persoas físicas e comunidades de propietarios, que promovesen actuacións de rehabilitación e que estean en posesión da cualificación definitiva, e ademais cumpran as condicións e requisitos que prevén os artigos 8 e 62 do Decreto 402/2009, do 22 de outubro.
d) Finalidade: fomentar a rehabilitación en vivendas e edificios de vivendas.
e) Beneficiarios e importes:
VI. Norma reguladora da convocatoria: Orde do 26 de julio de 2011 pola que se convoca á participación con actuacións de rehabilitación de edificios e viviendas no ámbito dos Camiños de Santiago 1ª Fase. Programa áreas de rehabilitación integral do Plan de Vivenda e Rehabilitación 2009-2012.
a) Aplicación orzamentaria: 07.90.451A.780.4.
b) Crédito imputado en 2012: proxecto 200600392, 1.432.500,00 euros e proxecto 201100026 ,1.432.500,00 euros.
c) Destinatarios: aquelas persoas físicas, que promovesen actuacións de rehabilitación por si mesmas ou actuando en comunidade de propietarios e que estean en posesión da cualificación definitiva, e ademais cumpran as condicións e requisitos que prevén os artigos 8 e 45 do Decreto 402/2009, do 22 de outubro.
d) Finalidade: rehabilitación de conxuntos históricos, centros urbanos ou barrios degradados e municipios rurais que discorreron pola área de rehabilitación integral dos Camiños de Santiago.
e) Beneficiarios e importes con cargo ao proxecto 200600392:
f) Beneficiarios e importes con cargo ao proxecto 201100026:
Santiago de Compostela, 7 de marzo de 2013